Budget hotel - Reizigersbeoordelingen - Microtel Inn & Suites by Wyndham Kingsland - TripAdvisor
Budget hotel - Microtel Inn & Suites by Wyndham Kingsland
Angela C, Guest Relations Manager van Microtel Inn & Suites by Wyndham Kingsland, reageerde op deze beoordelingGereageerd 26 september 2015
282 - 287 van 1.469 beoordelingen Rundu stééds in chaos gedompel - Regering - Republikein
Wednesday, May 22nd, 16:49:37
Rundu stééds in chaos gedompel
Shaningwa se bevele verdeel dorp
28 December 2018 | Regering
Kenya Kambowe - Binnegevegte by die Rundu-dorpsraad het sake by dié beleërde dorpsraad tot stilstand geruk.
Daar is steeds geen nuwe raadslede verkies nie.
Drie van die vyf Swapo-raadslede verseg om ’n bevel van die regerende party se sekretaris-generaal, me. Sophia Shaningwa, te gehoorsaam.
Kragtens dié opdrag moet die bestaande leierskapstruktuur behoue bly.
Die drietal het dit teen die bevel, omdat dit sal meebring dat me. Verna Sinimbo herkies sal word tot burgemeester vir die vierde agtereenvolgende keer.
Sinimbo is onder skoot omdat sy glo nie oor goeie leiereienskappe beskik nie.
Die vuil toestand van die dorp word ook voor haar deur gelê.
Gevolglik het die raadsverkiesing en -inhuldiging, wat vir 22 November bestem was, nie geskied nie.
Die raad bestaan in dié stadium uit raadslede sonder portefeuljes.
Swapo-reëls en –prosesse lui dat dié geleenthede ten minste 30 dae voor bestaande lede se termyn verstryk, moet plaasvind.
Die raadslid vir Kavango-Oos, me. Ottilie Shinduvi, het by navraag gesê al die raadslede moet nog vergader om op ’n nuwe datum vir die verkiesing te besluit.
Intussen het die twee opposisieraadslede, mnre. Reginald Ndara van die Rundu Concerned Citizens Association (RCCA), en Mathews Wakudumo van die All People’s Party (APP), hul teleurstelling oor die toedrag van sake uitgespreek.
Ndara het onlangs gesê die binnegevegte tussen Swapo-raadslede is ’n aanduiding dat hulle posisies hoër as die inwoners se behoeftes aanslaan.
Hy het in ’n verklaring gesê raadslede verkies om onder mekaar te baklei in plaas daarvan om hulle met opbouende gesprekke besig te hou, wat daarop gemik is om oplossings vir Rundu se probleme te vind.
Rundu was die laaste ruk pal in die nuus vanweë sy waterskuld, die dorp se morsige toestand en die onvermoë om gedienste grond en huise aan sy inwoners te verskaf.
Van die ontevrede raadslede lê die blaam op Sinimbo weens sy “diktatoriale leierskapstyl”.
Tydens ’n vorige onderhoud met Republikein se susterkoerant Namibian Sun het van die raadslede gesê die burgemeester duld geen deelnemende besluitneming nie.
Shaningwa het tydens ’n vorige onderhoud erken sy het die opdrag gegee.
Sy het egter geweier om enige verdere vrae in daardie verband te beantwoord.